Šefik Sadiković
Šefik Sadiković je bosanskohercegovački planinar, ekolog i profesionalni vatrogasac. Poznat je po rekordnom broju od 109 uspona na planinu Osječenicu Rođen je 24.12.1965.god. u Velikoj Kladuši, Bosna i Hercegovina gdje je završio osnovno obrazovanje. Još kao srednjoškolac u Kranju, u Sloveniji, počeo se baviti planinarstvom. Član je Planinarskog društva Velika Kladuša, u opštini sa najvišim vrhom Radoč 628 mnv. Penjao se na više slovenskih planina, među njima i na Triglav 1983. god. Kasnije se, 2012. god. na ovaj vrh popeo 7 puta. Zbog narušenog zdravlja u posljednjem ratu, tragao je za lijekom i pronšao ga u planinarenju. Godišnje ostvari 40-50 planinarskih aktivnosti. Pored bosanskohercegovačkih planina, koje je sve pohodio, popeo se na vrhove poput Elbrusa, Mont Blanca, Prokletije, Korab, Musala, Olimp, te više planinskih vrhova u Švicarskoj, Austriji i Sloveniji. Prilikom penjanja na Troglav upoznao je planinara koji je imao sedamdeset i četiri godine. Njemu je to bio stoti izlazak na Troglav. Njegovo dostignuće bio mu je inspiracija. Izabrao je Osječenicu i počeo se skoro svakog mjeseca jedanput penjati na vrh. Krajem 2020. god. na Osječenicu se popeo 109 puta. I pored izvanrednog rezultata, dobra fizička pripremljenost mu je i dalje primarni cilj.